11.7.2022
RO
Jurnalul Oficial al Uniunii Europene
C 265 A/1
V (Anunțuri)
PROCEDURI ADMINISTRATIVE
PARLAMENTUL EUROPEAN ANUNȚ DE RECRUTARE PE/273/S DIRECTOR GENERAL/DIRECTOARE GENERALĂ (grupa de funcții AD, gradul 15) DIRECȚIA GENERALĂ PARTENERIATE PENTRU DEMOCRAȚIE PARLAMENTARĂ (2022/C 265 A/01)
1.
Post vacant Președinta Parlamentului European a decis să deschidă, în temeiul articolului 29 alineatul (2) din Statutul funcționarilor Uniunii Europene (1) (denumit în continuare „statutul”), procedura de ocupare a unui post de director general/directoare generală (AD, gradul 15) în cadrul Direcției Generale Parteneriate pentru Democrație Parlamentară.
Această procedură de selecție, care urmărește să extindă posibilitățile de alegere ale autorității împuternicite să facă numiri, se va desfășura în paralel cu procedura internă și cu procedura interinstituțională de ocupare a posturilor.
Recrutarea se va face la gradul AD 15 (2).
Salariul de bază este de 17 639,97 EUR pe lună.
La salariul de bază, căruia i se aplică impozitul comunitar, dar care nu intră sub incidența impozitului național, se pot adăuga anumite indemnizații, în condițiile prevăzute de statut.
Se atrage atenția candidaților și candidatelor că acest post intră sub incidența normelor referitoare la politica de mobilitate, adoptate de către Biroul Parlamentului European la 15 ianuarie 2018.
Acest post necesită disponibilitate și numeroase contacte interne și externe, în special cu deputații în Parlamentul European.
Directorul general sau directoarea generală va trebui să efectueze deplasări frecvente în diferitele locuri de desfășurare a activității Parlamentului European și în afara lor. 2.
Locul de desfășurare a activității Bruxelles.
Acest post poate fi transferat în unul dintre celelalte locuri de desfășurare a activității Parlamentului European. 3.
Egalitatea de șanse Parlamentul European aplică o politică de egalitate de șanse și acceptă candidaturile fără discriminare, fiind interzisă discriminarea bazată pe gen, etnie, culoare, origine etnică sau socială, caracteristici genetice, limbă, religie sau convingeri, opinii politice sau de orice altă natură, apartenența la o minoritate națională, avere, naștere, dizabilitate, vârstă, orientare sexuală, stare civilă sau situație familială.
(1)
(2)
A se vedea Regulamentul (CEE, Euratom, CECO) nr.
259/68 al Consiliului (JO L 56, 4.3.1968, p. 1), modificat de Regulamentul (CE, Euratom) nr.
723/2004 (JO L 124, 27.4.2004, p. 1) și ultima dată de Regulamentul (UE, Euratom) nr.
1023/2013 al Parlamentului European și al Consiliului din 22 octombrie 2013 de modificare a Statutului funcționarilor Uniunii Europene și a Regimului aplicabil celorlalți agenți ai Uniunii Europene (JO L 287, 29.10.2013, p. 15).
În urma recrutării, funcționarul sau funcționara va fi încadrat în conformitate cu dispozițiile articolului 32 din statut.